, o Siangai ła ze 'na munisipałità autonoma de ła Republica Popołare Cineze oriental. Ła provinsa ła se cata inte ła banda basa de ła Pianura de el Fiume Axuro, visin al delta. El teren el ze scuaxi tuto de orixene ałuvional, co pochi afioramenti rocioxi. El teren el se sbasa da sudovest a nordest, pasando via via da 'na pianura łagoxo-pałustre, a 'na pianura costiera, a dune, cordoni łitorałi e łidi sabioxi, fin a rivar a piane de marea. El fiume prinsipal el xe el Huaṅpu ke ła traversa daprima ko disresion ovest-est, e dopo co diresion sud-nord, pasando par el sentro de ła sità. El clima el xe de tipo monsonego subtropegal. Ła xe ła pì popoloxa sità de ła Cina e ła seconda munisipałità autonoma del paexe dopo Chongqing Siangai ła xe vista come ła vera capitałe econòmega de ła Cina, el so sentro pì dinamico e moderno. Siangai el xe on sentro econòmego, finansiario, comerciałe e de łe comunicasion de primaria inportansa de ła Cina.